钦定古今图书集成/明伦汇编/闺媛典/第033卷 > 临武李中姑
## 钦定古今图书集成/明伦汇编/闺媛典/第033卷 > 临武李中姑

按：《明外史列女传》：“李中姑适江西桂廷凰，姑邓患痰
疾，将不起，妇陨泣忧悼，闻有言乳肉可疗者，心识之。
一日煮药爇香祷灶神，因自割一乳，昏仆于地，气已
绝。廷凰呼药不至，出视见流血满地，大惊呼救，倾骇
城市，邑长佐皆诣其庐，命亟治。俄有僧踵门曰：‘以室
中蕲艾敷之即愈’。”如其言果甦，比求僧，不复见矣，乃
取乳和药奉姑。姑竟获全。